UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Spordiaasta tähed 2020 Autor/allikas: Karli Saul
#000004
Eesti Olümpiakomitee avas "Aasta sportlane 2022" rahvahääletuse. Oma soosikute poolt aasta meessportlase, aasta naissportlase, aasta võistkonna ja aasta treeneri valimisel saab hääletada kuni 25. detsembri hilisõhtuni.
#000005
Laureaadid tehakse teatavaks 30. detsembril Alexela kontserdimajas toimuval "Spordiaasta tähed 2022" auhinnagalal.
#000006
Eesti Olümpiakomitee peasekretär Siim Suklese sõnul kujuneb konkurents aasta sportlase tiitlile huvitavaks ja emotsionaalseks. "Rahvahääletus lisab hääletusse palju põnevust, sest tulemuste kõrval väärtustab sporti jälgiv inimene alati ka emotsioone, mida sportlased oma sooritustega on pakkunud. Kutsun kõiki "Aasta sportlane 2022" valimisel kaasa lööma, sest iga hääl loeb!" ütles Sukles.
#000007
Kandidaatide nimekirja kinnitanud EOK sportlaskomisjoni liige Kert Toobal lisas, et Eesti sportlased on olnud tänavu rahvusvaheliselt olnud väga edukad ning lõpliku valiku tegemine oli väljakutsuv.
#000008
"Sel aastal on Eesti võitnud rekordiliselt palju medaleid ning mõistagi väärivad kõik Eestile au ja kuulsust toonud sportlased tunnustust. Õnneks seda EOK ka veebruaris medalistide tänuüritusel ka teeb. Samas ei too ainult tulemus tihtipeale aasta sportlase tiitlit, vaid määravaks saab ka ala kandepind ning rahva toetus. Kutsun kõiki üles rahvahääletusel osalema," sõnas Toobal.
#000009
2022. aasta meessportlane, naissportlane, võistkond ja treener selguvad rahvahääletuse, spordiajakirjanike ja spordialaliitude hääletustulemuste liitmisel. Võrdsete lõplike punktide korral pälvib tiitli spordiajakirjanike hääletusvoorus parema koha saavutanud sportlane. Lisaks valitakse aasta noorsportlane, kes selgitatakse välja spordiajakirjanike ja spordiorganisatsioonide hääletustulemuste põhjal.
#000010
Eestis on aasta sportlasi valitud 91 aastat. Esimest korda valiti Eestis aasta sportlasi 1931. aastal, kui Eesti Spordilehe avanumbris küsiti lehelugejailt eelistusi 1930. aasta kohta. Toona nimetati aasta parimaks sportlaseks kergejõustiklane Elmar Rähn. 1933. aastal võttis selle tava ametlikult üle Tallinna Spordipressi Klubi ning parima tiitli pälvis taas kergejõustiklane – Nikolai Küttis. 1955. aastast on parimate valimine olnud järjepidev traditsioon, mida on aja jooksul täiustatud: 1967. aastast valitakse eraldi aasta mees- ja naissportlast, 1969. aastal lisandus aasta võistkond ning 1988. aastast alates antakse välja aasta treeneri tiitlit.
#000011
Läbi aegade on enim Eesti aasta sportlase tiitleid pälvinud Erika Salumäe, kes teenis vahemikus 1983–1996 selle tunnustuse koguni üheksal korral.
#000012
2021. aastal valiti aasta naissportlaseks vehkleja Katrina Lehis, meessportlaseks tõkkejooksja Rasmus Mägi, aasta võistkonnaks olümpiakulla võitnud epeenaiskond ja aasta treeneriks epeenaiskonna treener Kaido Kaaberma. Aasta noorsportlase tiitli pälvis ujuja Eneli Jefimova.
#000013
ETV spordi lühiuudised 31. jaanuaril
#000016
Eesti koondise esiväravavaht naaseb kodusesse meistriliigasse
#000017
City kahes tiitlivõidus suurt rolli mänginud kaitsja siirdus Bayernisse
#000021
Karjääri viimast hooaega alustanud Farah soovib jätkata treenerina
#000022
TV 10 olümpiastarti II etapp
#000024
Mäesuusatamise MM. Naiste alpi kahevõistluse ülisuurslaalom
#000025
Mäesuusatamise MM. Naiste alpi kahevõistluse slaalom
#000026
Mäesuusatamise MM. Meeste alpi kahevõistluse ülisuurslaalom
#000027
Mäesuusatamise MM. Meeste alpi kahevõistluse slaalom
#000028
Risto Lepp: taanlased olid hädas, aga paar jokkerit tõid mängu lõpuks ära
#000030
Martin Karis: Djokovic tegi seda, mida ta on aastaid teinud
#000031
Mihkels õnnetusest: vaimselt oli läbielamine suur, aga läks väga hästi
#000032
Pulles kuldmedalist: üks hooaja eesmärk sai täidetud
#000033
Läti boikoteerib olümpiat, kui sinna lubatakse Venemaa ja Valgevene sportlased
#000041
Selgus Eesti meeste korvpallikoondise koosseis MM-valikmängudeks
#000042
Maailma edetabelis rekordkõrgele tõusnud Jäätma esitati väärikale tiitlile
#000043
TV 10 Olümpiastarti esimesel vabariiklikul etapil sündis üks sarja rekord
#000045
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000055